Budova Eskontnej banky

Budova Eskontnej bankyRegister NKP - Bratislavský kraj (Poznámka: Názvy sú tu uvedené v podobe: "Eskontná banka, Koospol") (iné názvy: 1911-1922: budova [alebo palác] Uhorskej [alebo Maďarskej] eskontnej [alebo eskomptnej] a zmenárenskej banky, 1922-1940: budova [alebo palác] Eskontnej [alebo Eskomptnej] a hospodárskej banky, 1940-1950 :budova Tatra banky, v 90. rokoch 20. stor.: budova Koospolu, začiatkom 21. stor.:  budova KooperatívyEskomptná a hospodárska banka. In: Encyklopédia Slovenska IIBratislava - sprievodca. Bratislava: Vydavateľstvo Šport. 1992, S. 76; neformálne: palác Roland) je secesný palác v najužšom centre Bratislavy v centrálnej časti Hlavného námestia v Starom Meste. Patrí medzi národné kultúrne pamiatky. 

V minulosti sa na jeho mieste nachádzal omnoho menší dom, ktorý patril rodine Auerovcov z 15. storočia a po roku 1526 tu istý čas bývala uhorská kráľovná Mária, pretože sa po neúspešnej bitke pri Moháči presťahovala do Bratislavy. V roku 1893 dom kúpila Magyar Leszámítoló és Pénzváltó Bank (doslova: Uhorská [alebo Maďarská] eskontná a zmenárenská banka), ktorá ho v roku 1906 zbúrala a na jeho mieste začala stavať secesný palác, ktorý bol dokončený v roku 1911 v secesnom štýle; následne tu táto banka mala pobočku. Od roku 1922 v budove mala pobočku Eskontná a hospodárska banka (=Eskomptná a hospodárska banka) a od roku 1940 tu mala pobočku Tatra banka. Po roku 1950, t. j. po znárodnení slovenských bánk, sa v bývalej bankovej hale nachádzal obchod s ľudovým a folklórnym tovarom a priestory bývalej bankovej haly boli viackrát využité na módnu prehliadku.

Po roku 1989 budova patrila spoločnosti Koospol. Po rekonštrukcii v roku 1999 sa v budove na prízemí nachádzala reštaurácia Roland Café, pričom celá budova patrí poisťovni Kooperatíva. 28. novembra 2018 bola kaviareň Roland a fasáda budovy po požiari na vianočných trhoch poškodená. Budova bola obnovená a otvorená v auguste 2021.

 Referencie 

 Iné projekty 

 Externé odkazy 
 Miesto, kde bola banka doma takmer sto rokov 
 Článok o rekonštrukcii budovy

Kategória:Paláce v Bratislave
Kategória:Secesné stavby na Slovensku
Kategória:Architektúra z 1911
Kategória:Kultúrne pamiatky v Bratislave